《舟中偶成小诗》
宋代·杜范

泛溪深处暮山晴，乍脱尘埃耳目醒。
水面浮天相与碧，波心浸目两争明。
浅流碍石滩滩急，曲岸铺沙渚渚清。
人静夜阑舟未舣，微吟雇影不胜情。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。